《青玉案（为外大父林下老人寿）》
宋代·侯置

年年寓屋称觞处。陪彩绶、尊前舞。牢落潇湘归去未。腊梅开遍，舞蟾圆后，梦断灵溪路。

长年厚福天分付。算四海、今独步。涧竹岩花如旧否。与翁相伴，岁寒庭户，尽占闲中趣。

作者简介：侯置（？——？）字彦周，东山（今山东诸城）人。南渡居长沙，绍兴中以直学士知建康。卒于孝宗时。其词风清婉娴雅。有《孏窟词》